
Banja Luka, 02.07.2026. godine


Okružni privredni sud u Banjoj Luci, sudija MA Sanja Čegar, u izvršnom postupku tražioca izvršenja „Creditable Opportunities BA“ d.o.o. Sarajevo, Ulica Trg solidarnosti 2A, Sarajevo, koga zastupa punomoćnik Aleksandar D. Tomašević iz Banjaluke, advokat iz Banjaluke, Ulica Vase Pelagića broj 52, protiv izvršenika „Sport Trade“ d.o.o.  Banja Luka, Ulica Marka Lopovca b.b., Banja Luka, radi izvršenja, vrijednost spora 221.693,15 KM, donio je dana 02.07.2026. godine, sljedeći:

ZAKLJUČAK O PRODAJI

Prodaju se nepokretnosti izvršenika „Sport Trade“ d.o.o.  Banja Luka i to : 

· [bookmark: _Hlk190105089]k.č. 2302/1 u naravi šuma 3. Klase površine 13262 m2 upisane u List nepokretnosti broj 1228 k.o. Glamočani,
na kojem je upisano pravo svojine izvršenika sa 1/1 dijela. 

Vrijednost nepokretnosti utvrđena je nalazom i mišljenjem stalnog sudskog vještaka poljoprivredne struke Slavka Knežić iz Laktaša, koji su procijenili vrijednost nepokretnosti na ukupan iznos od 196.940,07 KM.

Prodaja će se obaviti putem usmenog javnog nadmetanja shodno odredbama Zakona o izvršnom postupku - u daljem tekstu ZIP (Službeni glasnik RS broj 59/03, 85/03, 64/05, 118/07, 29/10, 57/12, 67/13, 98/14, 5/17, 66/18).

Usmeno javno nadmetanje održat će se u maloj sali Okružnog privrednog suda u Banjaluci u srijedu 05.08.2026. godine sa početkom u 09,00 časova.

Nepokretnosti se ne mogu prodati ispod jedne polovine njihovih utvrđenih vrijednosti, jer se radi o prvom ročištu za prodaju, u iznosu od 98.470,03 KM.

[bookmark: _GoBack]Ponuđači su dužni da prije početka nadmetanja polože obezbjeđenje na depozitni račun Okružnog privrednog suda broj: 5550900024606060 kod Nove banke ili 562-099-81301460-92 kod NLB banke, primalac: Račun posebnih namjena-depozit Okružnog privrednog suda, svrha doznake: Uplata po zaključku broj: 57 0 Ip 145388 25 Ip, vrsta prihoda: 223171, budžetska organizacija: 1085001, šifra opštine: 002, poziv na broj: 0000145388 u iznosu od 9.847,00 KM do početka nadmetanja, osim lica koja su odredbom člana 86 ZIP oslobođena od davanja jemstva.

Ponuđačima čija ponuda ne bude prihvaćena, vratit će se obezbjeđenje odmah po zaključenju javnog nadmetanja, osim za tri najbolja ponuđača. 

Najbolji ponuđač-kupac je dužan položiti cijenu u roku od 30 dana od dana objavljivanja zaključka o prodaji najpovoljnijem ponuđaču na sudskoj oglasnoj tabli.
 
Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, obavezan je položiti samo iznos razlike između prodajne cijene i visine svog potraživanja, dok su svi drugi tražioci izvršenja kao kupci, kada postoje druga lica čija se potraživanja namiruju iz prodajne cijene prije njih, obavezni položiti punu cijenu.

Ukoliko ponuđač sa najvećom ponudom ne deponuje prodajnu cijenu u predviđenom roku, prodaja će se oglasiti nevaljanom i na njegovo mjesto stupa drugi po redu ponuđač sa istim uslovima kao prvi, a ukoliko drugi ponuđač ne deponuje prodajnu cijenu na njegovo mjesto stupa treći po redu ponuđač pod istim uslovima. Iz položenog obezbjeđenja od strane kupca koji nije u roku položio kupoprodajnu cijenu, namirit će se troškovi neuspjelog ročišta za prodaju.

Zaključak o prodaji objavit će se na oglasnoj tabli suda i dostaviti Poreskoj upravi, Područna jedinica Banja Luka, Upravi za indirektno oporezivanje BiH, Regionalni centar Banja Luka, a tražilac izvršenja ga može objaviti i u javnim glasilima, o svome trošku.

                                                                                                                                 Sudija MA
								 		       Sanja Čegar 


POUKA: Protiv ovog zaključka nije dozvoljen pravni lijek.
